Source: http://docplayer.fi/3747763-Liite-i-valmisteyhteenveto.html
Timestamp: 2017-11-19 15:10:57+00:00
Document Index: 25430212

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

2 1. LÄÄKEVALMISTEEN NIMI Eucreas 50 mg/850 mg kalvopäällysteiset tabletit 2. VAIKUTTAVAT AINEET JA NIIDEN MÄÄRÄT Yksi kalvopäällysteinen tabletti sisältää 50 mg vildagliptiiniä ja 850 mg metformiinihydrokloridia, joka vastaa 660 mg metformiinia. Täydellinen apuaineluettelo, ks. kohta LÄÄKEMUOTO Kalvopäällysteinen tabletti Keltainen, soikea, kalvopäällystetty, viistoreunainen tabletti. Yhdellä puolella merkintä NVR ja toisella puolella SEH. 4. KLIINISET TIEDOT 4.1 Käyttöaiheet Eucreas on tarkoitettu tyypin 2 diabetes mellituksen hoitoon potilaille, joiden sokeritasapainoa ei saada riittävästi hallintaan potilaan sietämällä suurimmalla suun kautta otettavalla metformiini-annoksella ainoana lääkkeenä tai potilaille, jotka saavat jo vildagliptiinin ja metformiin yhdistelmää erillisinä tabletteina. 4.2 Annostus ja antotapa Aikuiset Potilaan voimassaolevaan metformiiniannokseen perustuen voidaan Eucreas aloittaa joko 50 mg/850 mg tai 50 mg/1000 mg tablettivahvuudella. Tabletit otetaan kahdesti vuorokaudessa, yksi tabletti aamulla ja toinen illalla. Suositeltu vuorokausiannos on 100 mg vildagliptiiniä ja 2000 mg metformiinihydrokloridia. Potilaat, jotka saavat jo vildagliptiiniä ja metformiinia erillisinä tabletteina, voidaan vaihtaa Eucreakselle, joka sisältää saman annoksen kumpaakin vaikuttavaa ainetta. Yli 100 mg:n vildagliptiini-annoksia ei suositella. Vildagliptiinin ja metformiinin käytöstä kolmoishoitona muiden diabeteslääkkeiden kanssa ei ole kliinistä kokemusta. Eucreaksen ottaminen ruokailun yhteydessä tai heti sen jälkeen saattaa vähentää metformiiniin liittyviä ruoansulatuselimistön oireita (ks. myös kohta 5.2). Lisätiedot erityisryhmistä Munuaisten vajaatoiminta Eucreasta ei tulisi käyttää potilaille, joiden kreatiniinipuhdistuma on < 60 ml/min (ks. kohdat 4.3, 4.4 ja 5.2). Maksan vajaatoiminta Eucreasta ei tulisi käyttää potilaille, joilla on maksan vajaatoiminta (ks. kohdat 4.3 ja 5.2). 2
3 Iäkkäät ( 65 -vuotiaat) Koska metformiini erittyy munuaisten kautta ja iäkkäillä potilailla on taipumus munuaistoiminnan heikkenemiseen, Eucreasta saavien iäkkäiden potilaiden munuaisten toimintaa tulisi seurata säännöllisesti (ks. kohta 4.4). Eucreasta ei ole tutkittu yli 75 vuotiailla potilailla, minkä vuoksi Eucreaksen käyttöä tässä potilasryhmässä ei suositella. Lapset (< 18 -vuotiaat) Eucreaksen käyttöä lapsille ja nuorille ei suositella, koska tiedot turvallisuudesta ja tehosta puuttuvat. 4.3 Vasta-aiheet - Yliherkkyys vaikuttaville aineille tai apuaineille - Diabeettinen ketoasidoosi tai diabeettinen prekooma - Munuaisten vajaatoiminta tai munuaisten toimintahäiriö kun kreatiniinipuhdistuma < 60 ml/min (ks. kohta 4.4) - Akuutit tilat, jotka voivat mahdollisesti vaikuttaa munuaistoimintaan, kuten: - kuivuminen, - vakava infektio, - shokki, - suonensisäisesti annettu jodipitoinen varjoaine (ks. kohta 4.4). - Akuutti tai krooninen sairaus, joka voi aiheuttaa kudoshypoksiaa, kuten: - sydämen tai hengityselinten vajaatoiminta, - äskettäin sairastettu sydäninfarkti, - shokki. - Maksan vajaatoiminta - Akuutti alkoholimyrkytys, alkoholismi - Imetys (ks. kohta 4.6) 4.4 Varoitukset ja käyttöön liittyvät varotoimet Yleistä Eucreas ei korvaa insuliinia tarvitsevien potilaiden insuliinihoitoa. Eucreasta ei tulisi käyttää tyypin 1 diabetesta sairastavien potilaiden hoidossa. Maitohappoasidoosi Maitohappoasidoosi on harvinainen mutta vakava aineenvaihdunnallinen häiriö, joka voi aiheutua metformiinin kertymisestä elimistöön. Raportoidut maitohappoasidoositapaukset ovat ilmenneet lähinnä niillä metformiinia saaneilla diabetespotilailla, joilla on ollut merkittävä munuaisten vajaatoiminta. Maksan vajaatoimintapotilailla laktaattipuhdistuma saattaa olla rajoittunutta. Maitohappoasidoosin ilmaantumista voidaan ja tulisi estää arvioimalla muita tilanteeseen liittyviä riskitekijöitä kuten huonossa hoitotasapainossa oleva diabetes, ketoosi, pitkäaikainen paasto, liiallinen alkoholin käyttö, maksan vajaatoiminta sekä kaikki hypoksiaa aiheuttavat tilat (ks. myös kohdat 4.3 ja 4.5). Maitohappoasidoosin diagnoosi Maitohappoasidoosille on ominaista asidoottinen hengenahdistus, vatsakipu ja alilämpöisyys (hypotermia) sekä näitä seuraava kooma. Diagnostisia laboratoriotuloslöydöksiä ovat veren alentunut ph, plasman laktaattipitoisuus yli 5 mmol/l ja lisääntynyt anionivaje sekä laktaatti/pyruvaatti -suhteen suureneminen. Jos metabolista asidoosia epäillään, lääkevalmisteen käyttö on keskeytettävä ja potilas on toimitettava heti sairaalaan (ks. kohta 4.9). Munuaisten vajaatoiminta Koska metformiini erittyy munuaisten kautta, seerumin kreatiniinipitoisuutta on seurattava säännöllisesti: - ainakin kerran vuodessa potilailta, joilla on normaali munuaistoiminta - ainakin kahdesta neljään kertaan vuodessa potilailta, joiden seerumin kreatiniiniarvot ovat normaaliarvojen ylärajalla sekä iäkkäiltä potilailta. 3
4 Munuaisten vajaatoiminta on yleinen ja oireeton iäkkäillä potilailla. Erityistä varovaisuutta on noudatettava tilanteissa, joissa munuaisten toiminta saattaa heikentyä, esim. verenpaine- tai nesteenpoistolääkitystä aloitettaessa, tai kun aloitetaan NSAID -lääkitys. Maksan vajaatoiminta Maksan vajaatoimintaa sairastavia potilaita ei tulisi hoitaa Eucreaksella (ks. kohta 4.3). Maksaentsyymien seuranta Potilailla, jotka saivat kontrolloiduissa kliinisissä lääketutkimuksissa vildagliptiinihoitoa annoksella 100 mg vuorokaudessa, raportoitiin lähinnä oireettomia transaminaasiarvojen suurenemisia vähäisessä määrin (ks. kohta 4.8). Sen vuoksi kliinisessä hoidossa suositellaan rutiiniluonteista maksan toiminnan tutkimista ennen Eucreas-hoidon aloittamista potilaan lähtöarvojen määrittämiseksi ja ajoittain sen jälkeen. Jos potilaan transaminaasiarvot suurenevat, hänen tilaansa on seurattava toisen maksan toimintakokeen avulla löydöksen varmistamiseksi ja tilaa on sen jälkeen seurattava usein tehtävillä maksan toimintakokeilla siihen saakka, kunnes poikkeavuus(det) palautuu(uvat) normaal(e)iksi. Jos potilaan aspartaattiaminotransferaasi- (ASAT) tai alaniiniaminotransferaasiarvot (ALAT) suurenevat kolminkertaisiksi tai suuremmiksi normaaliarvojen ylärajaan nähden (ULN, upper limit of normal), suositellaan Eucreas-hoidon lopettamista. Sydämen vajaatoiminta Kokemus New York Heart Associationin (NYHA) luokan I-II kongestiivista sydämen vajaatoimintaa sairastavien potilaiden hoidosta vildagliptiinillä on vähäistä ja vildagliptiiniä on sen vuoksi käytettävä varoen tällaisille potilaille. Vildagliptiinin käytöstä NYHA-luokan III-IV potilaille kliinisissä tutkimuksissa ei ole kokemusta eikä valmisteen käyttöä näiden potilaiden hoitoon sen vuoksi suositella. Metformiinia ei saa käyttää sydämen vajaatoimintapotilaille, joten Eucreas on vasta-aiheinen tälle potilasryhmälle (ks. kohta 4.3). Ihomuutokset Ei-kliinisissä toksisuustutkimuksissa ilmoitettiin apinoiden raajoissa esiintyneen ihovaurioita, kuten rakkuloita ja haavaumia (ks. kohta 5.3). Vaikka iholeesioiden esiintyvyyden ei havaittu suurentuvan kliinisissä tutkimuksissa, oli tieto vähäistä potilaista, joilla oli diabeettisia ihokomplikaatioita. Sen vuoksi suositellaan diabetespotilaiden hoitoon liittyvää rutiiniluonteista ihomuutosten, kuten rakkuloiden ja haavaumien muodostumisen, seuraamista. Leikkaukset Koska Eucreas sisältää metformiinia, on hoito keskeytettävä 48 tuntia ennen elektiivistä yleisanestesiassa tehtävää leikkausta. Hoitoa ei yleensä tulisi jatkaa ennen kuin 48 tunnin kuluttua leikkauksesta. Jodia sisältävien varjoaineiden käyttö Röntgentutkimuksia varten laskimoon annosteltavat jodia sisältävät varjoaineet voivat aiheuttaa munuaisten vajaatoimintaa. Metformiinin ollessa toinen vaikuttava aine, tulisi Eucreaksen käyttö keskeyttää ennen tällaista tutkimusta tai tutkimuksen alkaessa. Käyttöä ei tulisi jatkaa ennen kuin tutkimuksesta on kulunut 48 tuntia ja silloinkin vasta, kun munuaisten toiminta on tutkittu uudelleen ja todettu normaaliksi (ks. kohta 4.5). 4.5 Yhteisvaikutukset muiden lääkevalmisteiden kanssa sekä muut yhteisvaikutukset Eucreaksella ei ole tehty yhteisvaikutustutkimuksia. Seuraavat tiedot perustuvat yksittäisistä vaikuttavista aineista saatavilla olevaan tietoon. Vildagliptiini Yhteisvaikutusten todennäköisyys samanaikaisesti annettavien lääkevalmisteiden kanssa on vildagliptiinihoidossa vähäinen. Koska vildagliptiini ei ole sytokromi P (CYP) 450 -entsyymin 4
5 substraatti eikä se estä eikä indusoi CYP 450 -entsyymejä, sillä ei todennäköisesti ole yhteisvaikutuksia sellaisten lääkeaineiden kanssa, jotka ovat näiden entsyymien substraatteja, estäjiä tai indusoijia. Suun kautta otettavien diabeteslääkkeiden pioglitatsonin, metformiinin ja glibenklamidin yhdistelmähoidosta vildagliptiinin kanssa tehtyjen kliinisten tutkimusten tulokset eivät ole osoittaneet kliinisesti merkittäviä farmakokineettisiä yhteisvaikutuksia kohderyhmässä. Terveillä koehenkilöillä tehdyt digoksiini (P-glykoproteiinin substraatti) ja varfariini (CYP2C9 substraatti) -lääkeyhteisvaikutustutkimukset eivät ole osoittaneet kliinisesti merkittäviä farmakokineettisiä yhteisvaikutuksia samanaikaisen vildagliptiinin annon yhteydessä. Lääkkeiden yhteisvaikutuksia terveissä koehenkilöissä on tutkittu amlodipiinin, ramipriilin, valsartaanin ja simvastatiinin kanssa. Näissä tutkimuksissa ei havaittu kliinisesti merkittäviä farmakokineettisiä yhteisvaikutuksia samanaikaisen vildagliptiinin annon yhteydessä. Tätä ei ole kuitenkaan tutkittu kohderyhmässä. Tietyt lääkeaineet, kuten tiatsidit, kortikosteroidit, kilpirauhaslääkkeet ja sympatomimeetit, saattavat heikentää vildagliptiinin, kuten muidenkin suun kautta otettavien diabeteslääkkeiden, hypoglykeemistä vaikutusta. Metformiini Yhdistelmät, joita ei suositella Maitohappoasidoosin riski kasvaa akuutissa alkoholimyrkytyksessä (erityisesti paaston, aliravitsemuksen tai maksan vajaatoiminnan yhteydessä) Eucreaksen toisen vaikuttavan aineen, metformiinin, takia (ks. kohta 4.4). Alkoholin ja alkoholia sisältävien lääkevalmisteiden käyttöä tulisi välttää. Kationisesti aktiiviset aineet, jotka eliminoituvat munuaisten tubulussekreetion kautta (esim. simetidiini), voivat aiheuttaa yhteisvaikutuksia metformiinin kanssa kilpaillessaan yhteisistä munuaistubulusten kuljetusmekanismeista ja hidastaa siten metformiinin eliminaatiota, mikä saattaa suurentaa maitohappoasidoosin riskiä. Terveillä vapaaehtoisilla tehty tutkimus osoitti, että simetidiini annoksella 400 mg kahdesti päivässä lisäsi systeemistä metformiinialtistusta (AUC) 50 %:lla. Sen vuoksi sokeritasapainoa on seurattava tarkoin ja annoksen muuttamista suositellun annostuksen puitteissa ja muutoksia diabeteshoitoon on harkittava, kun munuaisten tubulussekreetion kautta eliminoituvia kationisia lääkevalmisteita annetaan samanaikaisesti (ks. kohta 4.4). Laskimoon annosteltavat jodia sisältävät varjoaineet voivat aiheuttaa munuaisten vajaatoimintaa ja johtaa metformiinin kertymiseen ja maitohappoasidoosiriskin suurenemiseen. Metformiinin käyttö tulisi keskeyttää ennen tällaista tutkimusta tai tutkimuksen alkaessa. Käyttöä ei tulisi jatkaa ennen kuin tutkimuksesta on kulunut 48 tuntia ja silloinkin vasta, kun munuaisten toiminta on tutkittu uudelleen ja todettu normaaliksi. Yhdistelmät, joiden käytössä suositellaan varovaisuutta Glukokortikoideilla, beeta-2-agonisteilla ja diureeteilla on luontainen hyperglykeeminen vaikutus. Potilaalle on kerrottava tästä ja veren glukoosipitoisuutta on seurattava useammin, erityisesti hoidon alussa. Eucreaksen annostusta pitää tarvittaessa muuttaa samanaikaisen hoidon aikana ja hoidon päättyessä. Angiotensiinikonvertaasin (ACE) -estäjät voivat pienentää veren glukoosipitoisuutta. Diabeteslääkkeen annosta pitää tarvittaessa muuttaa kyseisten hoitojen aikana ja hoidon päättyessä. 4.6 Raskaus ja imetys Ei ole olemassa tarkkoja tietoja Eucreaksen käytöstä raskaana oleville naisille. Vildagliptiinin osalta eläinkokeet osoittavat reproduktiivista toksisuutta suurten annosten yhteydessä. Metformiinin osalta eläinkokeet eivät ole osoittaneet reproduktiivista toksisuutta. Metformiinilla ja vildagliptiinillä 5
6 tehdyissä eläinkokeissa ei ole ilmennyt todisteita teratogeenisistä vaikutuksista. Sen sijaan sikiötoksisia vaikutuksia on ilmennyt emolle toksisilla annoksilla (ks. kohta 5.3). Mahdollista riskiä ihmisille ei tunneta. Eucreasta ei pitäisi käyttää raskauden aikana. Sekä metformiinia että vildagliptiiniä on osoitettu erittyvän rintamaitoon eläinkokeissa. Ei tiedetä, erittyykö vildagliptiini ihmisen rintamaitoon, mutta metformiini erittyy ihmisen rintamaitoon pieninä määrinä. Sekä metformiiniin liittyvän vastasyntyneen hypoglykemian mahdollisen riskin että vildagliptiinistä puuttuvien, ihmisiin liittyvien tietojen vuoksi Eucreasta ei tulisi käyttää imetyksen aikana (ks. kohta 4.3). 4.7 Vaikutus ajokykyyn ja koneiden käyttökykyyn Tutkimuksia valmisteen vaikutuksesta ajokykyyn tai koneiden käyttökykyyn ei ole tehty. Potilaiden, joilla ilmenee haittavaikutuksena huimausta, on vältettävä ajamista ja koneiden käyttämistä. 4.8 Haittavaikutukset Eucreaksella ei ole tehty terapeuttisia, kliinisiä tutkimuksia. Bioekvivalenssi Eucreaksen ja samaan aikaan annostellun vildagliptiinin ja metformiinin välillä on kuitenkin osoitettu (ks. kohta 5.2). Tässä esitetyt tiedot liittyvät vildagliptiinin ja metformiinin samanaikaiseen annosteluun, kun vildagliptiini lisättiin metformiinihoitoon. Metformiinin lisäämisestä vildagliptiiniin ei ole tehty tutkimuksia. Suurin osa haittavaikutuksista oli lieviä ja ohimeneviä eivätkä ne vaatineet hoidon keskeyttämistä. Haittavaikutusten ja iän, rodun, altistuksen keston tai vuorokausiannoksen välillä ei havaittu yhteyttä. Angioedeemaa on ilmoitettu vildagliptiinin käytön yhteydessä harvinaisina tapauksina yhtä harvoin kuin verrokeilla. Tapauksia ilmoitettiin useammin, kun vildagliptiiniä annettiin yhdistelmänä ACE:n estäjän kanssa. Suurin osa tapauksista oli vaikeusasteeltaan lieviä ja ne hävisivät, kun vildagliptiinihoitoa jatkettiin. Vildagliptiinia kaksoissokkoutetuissa tutkimuksissa yhdistelmähoitona metformiinin kanssa saaneilla potilailla (Taulukko 1) sekä monoterapiana saaneilla potilailla (Taulukko 2) ilmoitetut haittavaikutukset on lueteltu seuraavassa elinjärjestelmittäin ja absoluuttisen esiintymistiheyden mukaan. Taulukossa 3 esitetyt haittavaikutukset perustuvat tietoon, joka on saatavilla metformiinin valmisteyhteenvedosta EU:n alueella. Esiintymistiheydet on määritelty seuraavasti: hyvin yleinen ( 1/10), yleinen ( 1/100, < 1/10), melko harvinainen ( 1/1 000, < 1/100), harvinainen ( 1/10 000, < 1/1 000), hyvin harvinainen (< 1/10 000), tuntematon (koska saatavissa oleva tieto ei riitä arviointiin). Haittavaikutukset on esitetty kussakin yleisyysluokassa haittavaikutuksen vakavuuden mukaan alenevassa järjestyksessä. Taulukko 1 Kaksoissokkoutetuissa tutkimuksissa ilmoitetut haittavaikutukset potilailla, joiden metformiinihoitoon lisättiin 100 mg:n vuorokausiannos vildagliptiiniä verrattuna lumelääkkeeseen ja metformiiniin (N=208) Hermosto Yleinen Yleinen Yleinen Melko harvinainen Ruoansulatuselimistö Yleinen Vapina Päänsärky Huimaus Väsymys Pahoinvointi Kontrolloiduissa kliinisissä tutkimuksissa, joissa tutkittiin 100 mg:n vildagliptiini-vuorokausiannoksen lisäämistä metformiiniin, ei ilmoitettu haittavaikutusten vuoksi tapahtuneita keskeyttämisiä tässä eikä lumelääkkeen ja metformiinin yhdistelmää saaneessa ryhmässä. 6
7 Kliinisissä tutkimuksissa hypoglykemian esiintyvyys oli yleistä potilailla, jotka saivat 100 mg vildagliptiiniä vuorokaudessa yhdessä metformiinin kanssa (1 %) ja melko harvinaista potilailla, jotka saivat lumelääkettä + metformiinia (0,4 %). Vildagliptiiniryhmissä ei ilmoitettu vaikeita hypoglykemiatapauksia. Kliinisissä tutkimuksissa paino ei muuttunut lähtötilanteesta kun metformiiniin lisättiin 100 mg vildagliptiiniä vuorokaudessa (+0,2 kg vildagliptiini ja -1,0 kg lumelääke). Lisätietoa yhdistelmävalmisteen yksittäisistä vaikuttavista aineista Vildagliptiini Taulukko 2 Kaksoissokkoutetuissa tutkimuksissa ilmoitetut haittavaikutukset potilailla, jotka saivat 100 mg:n vuorokausiannoksen vildagliptiiniä monoterapiana (N=1 855) Hermosto Yleinen Huimaus Melko harvinainen Päänsärky Ruoansulatuselimistö Melko harvinainen Ummetus Luusto, lihakset ja sidekudos Melko harvinainen Nivelkipu Infektiot Hyvin harvinainen Ylähengitystieinfektio Hyvin harvinainen Nasofaryngiitti Verisuonisto Melko harvinainen Perifeerinen turvotus Kontrolloiduissa monoterapiatutkimuksissa tutkimuksesta vetäytyminen haittavaikutusten vuoksi ei ollut kokonaisuudessaan yleisempää vildagliptiiniä 100 mg:n vuorokausiannoksina saaneilla (0,3 %) kuin lumelääkettä (0,6 %) tai vertailuvalmisteita (0,5 %) saaneilla. Vertailuvalmistekontrolloiduissa monoterapiatutkimuksissa hypoglykemiaa ilmoitettiin 0,4 %:lla (7/1 1855) vildagliptiinihoitoa 100 mg:n vuorokausiannoksena saaneista potilaista verrattuna 0,2 %:iin (2/1 082) vertailuvalmistetta tai lumelääkehoitoa saaneiden ryhmien potilaista. Vakavia tai vaikeita haittavaikutuksia ei ilmoitettu. ALAT- tai ASAT -arvojen suurenemista yli kolminkertaisiksi normaaliarvojen ylärajaan nähden (suurentuneet arvot vähintään kahdella peräkkäisellä mittauskerralla tai viimeisellä hoidonaikaisella tutkimuskäynnillä tehdyn määrityksen yhteydessä) ilmeni enintään vuoden kestäneissä kontrolloiduissa monoterapiatutkimuksissa 0,3 %:lla vildagliptiiniä 50 mg kerran vuorokaudessa saaneista, 0,9 %:lla vildagliptiiniä 100 mg vuorokaudessa saaneista (kerta-annoksena tai jaettuna annoksiin) ja 0,3 %:lla lumelääkettä saaneista. Nämä transaminaasiarvojen suurenemiset olivat yleensä oireettomia eivätkä ne olleet luonteeltaan eteneviä. Niihin ei myöskään liittynyt kolestaasia eikä keltaisuutta. Kliinisissä tutkimuksissa paino ei muuttunut lähtötilanteesta kun vildagliptiiniä annettiin 100 mg vuorokaudessa monoterapiana (-0,3 kg vildagliptiini ja -1,3 kg lumelääke). Metformiini Taulukko 3 Metformiinin tunnetut haittavaikutukset Aineenvaihdunta ja ravitsemus Hyvin harvinainen B12-vitamiinin imeytymisen heikentyminen ja maitohappoasidoosi* Hermosto 7
8 Yleinen Metallin maku suussa Ruoansulatuselimistö Hyvin yleinen Pahoinvointi, oksentelu, ripuli, vatsakipu ja ruokahaluttomuus Maksa ja sappi Hyvin harvinainen Maksan toimintakoepoikkeamat, hepatiitti** Iho ja ihonalainen kudos Hyvin harvinainen Ihoreaktiot kuten erythema, kutina ja urtikaria *Pitkäkestoiseen metformiinihoitoon on hyvin harvoin liittynyt alentunut B12-vitamiinin imeytyminen ja pitoisuus seerumissa. Jos potilaalla esiintyy megaloplastista anemiaa, tulee tämä vaikutus ottaa huomioon taudin alkuperää selvitettäessä. **Yksittäisiä raportteja maksan toimintakoepoikkeamista tai hepatiitista, jotka ovat parantuneet metformiinihoidon keskeyttämisen jälkeen. Ruoansulatuselimistön haittavaikutuksia esiintyy useimmin hoidon alkuvaiheessa ja useammissa tapauksessa ne häviävät itsestään. Näiden oireiden välttämiseksi suositellaan, että metformiini otetaan 2 päiväannoksena aterioiden aikana tai niiden jälkeen. Annoksen hidas suurentaminen voi myös parantaa mahasuolikanavan sietokykyä. 4.9 Yliannostus Eucreaksen yliannostuksesta ei ole tietoa. Vildagliptiini Tiedot vildagliptiiniyliannostuksesta ovat vähäiset. Tiedot vildagliptiiniyliannostuksen todennäköisistä oireista on saatu terveille koehenkilöille tehdystä siedettävyystutkimuksesta, joissa koehenkilöille annettiin nousevin annoksin vildagliptiiniä 10 vuorokauden ajan. 400 mg annoksella kolmelle koehenkilölle ilmaantui lihaskipua ja yksittäisissä tapauksissa lievää ja ohimenevää parestesiaa, kuumetta, turvotusta sekä ohimenevää lipaasiarvojen suurenemista. 600 mg annoksella yhdelle potilaalle ilmaantui käsien ja jalkojen turvotusta sekä kreatiinifosfokinaasi- ja aspartaattiaminotransferaasientsyymien (ASAT), C-reaktiivisen proteiinin (CRP) ja myoglobiiniarvojen suurenemista. Kolmelle muulle potilaalle ilmaantui jalkojen turvotusta, joista kahdessa tapauksessa esiintyi myös parestesiaa. Kaikki oireet ja laboratorioarvojen poikkeavuudet hävisivät ilman hoitoa tutkimuslääkityksen lopettamisen jälkeen. Metformiini Suuri metformiinin yliannos (tai samanaikainen maitohappoasidoosin riski) voi johtaa maitohappoasidoosiin, joka on lääketieteellinen hätätapaus ja vaatii sairaalahoitoa. Hoito Hemodialyysi on tehokkain tapa poistaa elimistöstä metformiini. Vildagliptiiniä ei kuitenkaan voida poistaa verestä hemodialyysilla, vaikka sen pääasiallinen hydrolyysimetaboliitti (LAY 151) voidaan. Elintoimintoja tukevaa hoitoa suositellaan. 5. FARMAKOLOGISET OMINAISUUDET 5.1 Farmakodynamiikka Farmakoterapeuttinen ryhmä: Oraalisten veren glukoosipitoisuutta pienentävien lääkkeiden yhdistelmävalmisteet, ATC-koodi: ei myönnetty vielä. Eucreaksessa on yhdistetty kaksi diabeteslääkettä, joiden vaikutusmekanismit vahvistavat toisiaan hoidettaessa tyypin 2 diabetespotilaiden sokeritasapainoa: vildagliptiini, joka kuuluu saarekesolujen toimintaa tehostavien lääkeaineiden ryhmään ja metformiinihydrokloridi, joka kuuluu biguanideihin. 8
9 Vildagliptiini, joka kuuluu saarekesolujen toimintaa tehostavien lääkeaineiden ryhmään, on dipeptidyyli peptidaasi 4:n (DPP-4) voimakas ja selektiivinen estäjä. Metformiini taas vähentää endogeenistä sokerintuotantoa maksassa. Niiden potilaiden hoidon tehostaminen vildagliptiinillä, jotka eivät olleet tyydyttävässä hoitotasapainossa metformiinimonoterapialla, johti 6 kuukauden hoidon jälkeen tilastollisesti merkitseviin HbA 1c -arvojen laskuihin verrattuna lumelääkkeeseen (ryhmien väliset erot verrattuna lumelääkkeeseen -0,7 % 50 mg vildagliptiini-annoksella ja -1,1 % 100 mg vildagliptiini-annoksella). Tilastollisesti merkittävästi suurempi osa potilaista saavutti 0,7 % HbA 1c -arvojen laskun lähtötilanteesta molemmissa vildagliptiini plus metformiini -ryhmissä (50 mg annoksella 46 % potilaista ja 100 mg annoksella 60 %potilaista) kuin metformiini plus lumelääke -ryhmässä (20 % potilaista). Vildagliptiini Vildagliptiini vaikuttaa pääasiassa estämällä DPP-4:ää. DPP-4 on entsyymi, joka vastaa inkretiinihormonien, GLP-1 (glukagonin kaltainen peptidi-1) ja GIP (glukoosiriippuvainen insulinotrooppinen polypeptidi), hajoamisesta. Vildagliptiinin antaminen johtaa DPP-4:n toiminnan nopeaan ja täydelliseen estymiseen, mikä johtaa endogeenisten inkretiinihormonien, GLP-1 ja GIP, pitoisuuksien suurenemiseen sekä paastotilassa että ruokailun jälkeen. Vildagliptiini parantaa beetasolujen herkkyyttä glukoosille suurentamalla sisäsyntyisten inkretiinihormonien pitoisuuksia, mikä johtaa glukoosista riippuvaisen insuliinin erityksen paranemiseen. Vuorokausiannoksina mg tyypin 2 diabetesta sairastaville annettu vildagliptiinihoito paransi huomattavasti beetasolujen toimintaa osoittavia markkereita, kuten HOMAβ:aa (Homeostasis Model Assessment-β), proinsuliinin suhdetta insuliiniin sekä beetasolujen vasteita lyhyin väliajoin otettuihin näytteisiin perustuvassa ateriarasituskokeessa. Vildagliptiini ei stimuloi diabetesta sairastamattomien (normaali sokeritasapaino) insuliinin eritystä eikä pienennä glukoosipitoisuutta. Vildagliptiinistä aiheutuva endogeenisen GLP-1 pitoisuuden nousu parantaa myös alfasolujen herkkyyttä glukoosille, mikä johtaa glukoositason kannalta tarkoituksenmukaisempaan glukagonin eritykseen. Inkretiinihormonipitoisuuksien suurenemisen aiheuttama insuliini/glukagoni -suhteen kasvun voimistuminen hyperglykemian aikana johtaa maksan glukoosituotannon vähenemiseen paastotilassa ja ruokailun jälkeen, mikä puolestaan johtaa sokeripitoisuuden pienenemiseen. Suurentuneen GLP-1 -pitoisuuden tiedetään hidastavan mahalaukun tyhjenemistä, mutta tällaista ei havaittu vildagliptiinihoidon yhteydessä. Metformiini Metformiini on biguanidiryhmään kuuluva antihyperglykeeminen aine, joka alentaa plasman glukoosipitoisuutta sekä aterioiden välillä että niiden jälkeen. Se ei kiihdytä insuliinin eritystä, eikä siten aiheuta hypoglykemiaa eikä lisääntynyttä painon nousua. Metformiini voi alentaa glukoosipitoisuutta kolmella tavalla: - alentamalla maksan glukoosituotantoa estäen glukoneogeneesia ja glykogenolyysiä; - lisäämällä hieman insuliiniherkkyyttä lihaksissa, parantamalla perifeeristä glukoosin soluunottoa ja käyttöä; - hidastamalla glukoosin imeytymistä suolistossa. Metformiini kiihdyttää solunsisäistä glykogeenisynteesiä vaikuttamalla glykogeenisyntaasiin ja lisäämällä erityisten glukoosin kuljettajaproteiinien (GLUT-1 ja GLUT-4) kuljetuskapasiteettia. Metformiinilla on edullinen vaikutus ihmisen rasva-aineenvaihduntaan riippumatta sen vaikutuksesta kohonneeseen verensokeripitoisuuteen. Tämä on osoitettu terapeuttisilla annoksilla kontrolloiduissa 9
10 keskipitkä- ja pitkäkestoisissa kliinisissä tutkimuksissa: metformiini alentaa seerumin kokonaiskolesteroli-, LDL-kolesteroli- ja triglyseridipitoisuutta. Satunnaistettu seurantatutkimus (UKPDS) (UK Prospective Diabetes Study) on osoittanut intensiivisen verensokeripitoisuuden kontrollin pitkäaikaishyödyt tyypin 2 diabeteksessa aikuisilla. Tulokset osoittivat, että ylipainoisilla metformiinilla hoidetuilla potilailla, joilla pelkkä ruokavaliohoito oli epäonnistunut: - minkä tahansa diabetekseen liittyvän komplikaation absoluuttinen riski väheni merkittävästi metformiiniryhmässä (29,8 tapausta/1 000 potilasvuotta) pelkästään ruokavaliolla hoidettuun ryhmään verrattuna (43,3 tapausta/1 000 potilasvuotta), p=0,0023 sekä yhdistettyyn sulfonyyliurea ja insuliinimonoterapiaryhmään verrattuna (40,1 tapausta/1 000 potilasvuotta), p=0,0034; - diabetekseen liittyvän kuolleisuuden absoluuttinen riski väheni merkittävästi: metformiiniryhmä 7,5 tapausta/1 000 potilasvuotta ja pelkkää ruokavaliota noudattaneiden ryhmä 12,7 tapausta/1 000 potilasvuotta, p=0,017; - kokonaiskuolleisuuden absoluuttinen riski väheni merkittävästi: metformiiniryhmä 13,5 tapausta/1 000 potilasvuotta verrattuna pelkkää ruokavaliota noudattaneiden ryhmään 20,6 tapausta/1 000 potilasvuotta, (p=0,011) sekä yhdistettyyn sulfonyyliurea ja insuliinimonoterapiaryhmään verrattuna 18,9 tapausta/1 000 potilasvuotta (p=0,021); - sydäninfarktitapausten absoluuttinen riski väheni merkittävästi: metformiiniryhmässä 11 tapausta/1 000 potilasvuotta, pelkkää ruokavaliota noudattaneiden ryhmässä 18 tapausta/1 000 potilasvuotta, (p=0,01). 5.2 Farmakokinetiikka Eucreas Imeytyminen Eucreaksen bioekvivalenssi on osoitettu kolmella annosvahvuudella (50 mg/500 mg, 50 mg/850 mg ja 50 mg/1000 mg) vildagliptiini- ja metformiinihydrokloriditablettien vastaaviin vapaisiin yhdistelmiin verrattuna. Ruoka ei vaikuta vildagliptiinin imeytymisen laajuuteen eikä nopeuteen Eucreas tableteista. Metformiinin imeytymisen nopeus ja laajuus Eucreas 50 mg/1000 mg tableteista pieneni, kun tabletit annettiin ruokailun yhteydessä, mikä näkyi C max -arvon pienenemisenä 26 %:lla, AUC -arvon pienenemisellä 7 %:lla sekä T max arvon pidentymisellä 2,0 tunnista 4,0 tuntiin. Seuraavat tiedot kuvastavat Eucreaksen kummankin vaikuttavan aineen farmakokineettisiä ominaisuuksia. Vildagliptiini Imeytyminen Paastotilassa suun kautta annettu vildagliptiini imeytyy nopeasti ja plasman huippupitoisuus havaitaan 1,7 tunnin kuluttua. Ruoka viivästyttää plasman huippupitoisuuden saavuttamista hieman 2,5 tuntiin, mutta ei muuta kokonaisaltistusta (AUC). Vildagliptiinin antaminen ruoan yhteydessä johti huippupitoisuuden (C max ) pienenemiseen (19 %) verrattuna annosteluun paastotilassa. Muutoksen suuruus ei kuitenkaan ole kliinisesti merkittävä, joten vildagliptiini voidaan ottaa ruokailun yhteydessä tai ilman ruokaa. Absoluuttinen biologinen hyötyosuus on 85 %. Jakautuminen Vildagliptiini sitoutuu plasman proteiineihin heikosti (9,3 %) ja se jakautuu tasaisesti plasmaan ja veren punasoluihin. Laskimoon annetun vildagliptiinin keskimääräinen jakautumistilavuus on vakaassa tilassa (V ss ) 71 litraa, mikä viittaa ekstravaskulaariseen jakautumiseen. Biotransformaatio Metabolia on ihmisellä vildagliptiinin pääasiallinen eliminaatioreitti ja se käsittää 69 % annoksesta. Pääasiallinen metaboliitti (LAY 151) on farmakologisesti inaktiivinen ja syano-osan hydrolyysituote, ja se muodostaa 57 % annoksesta. Seuraavaksi merkittävin on amidihydrolyysituote (4 % annoksesta). 10
11 DPP-4 osallistuu osittain vildagliptiinin hydrolyysiin in vivo -tutkimuksen perusteella, jossa käytettiin rottia, joilla oli DPP-4:n puutos. Vildagliptiini ei metaboloidu mitattavissa määrin CYP 450-entsyymin kautta. Sen vuoksi CYP 450-estäjien ja/tai -induktoreiden ei odoteta vaikuttavan vildagliptiinin metaboliseen puhdistumaan. In vitro -tutkimukset osoittivat, ettei vildagliptiini estä/indusoi CYP 450- entsyymejä. Vildagliptiini ei sen vuoksi todennäköisesti vaikuta CYP 1A2, CYP 2C8, CYP 2C9, CYP 2C19, CYP 2D6, CYP 2E1 eikä CYP 3A4/5 -entsyymien kautta metaboloituvien samanaikaisesti käytettyjen lääkkeiden metaboliseen puhdistumaan. Eliminaatio Suun kautta annetun [ 14 C]-leimatun vildagliptiinin jälkeen, noin 85 % annoksesta erittyi virtsaan ja 15 % annoksesta havaittiin ulosteissa. Suun kautta annettuna 23 % muuttumattomasta vildagliptiinistä erittyi munuaisten kautta. Kun vildagliptiiniä annettiin terveille koehenkilöille laskimoon, vildagliptiinin kokonaispuhdistuma plasmasta oli 41 l/h ja munuaispuhdistuma 13 l/h. Laskimoon annettuna eliminaation keskimääräinen puoliintumisaika on noin 2 tuntia ja suun kautta annettuna noin 3 tuntia. Lineaarisuus / ei-lineaarisuus Vildagliptiinin huippupitoisuus (C max ) ja altistus (AUC) suurenivat terapeuttisilla annoksilla suunnilleen suhteessa annokseen. Ominaisuudet eri potilasryhmissä Sukupuoli: Vildagliptiinin farmakokinetiikassa ei havaittu kliinisesti merkittäviä eroja terveiden eriikäisten ja erilaisen painoindeksin (BMI) omaavien mies- ja naiskoehenkilöiden välillä. Sukupuoli ei vaikuta vildagliptiinin aikaan saamaan DPP-4:n estymiseen. Ikä: Terveillä, iäkkäillä koehenkilöillä ( 70 -vuotiailla) vildagliptiinin (100 mg kerran vuorokaudessa) kokonaisaltistus suureni 32 %, jolloin plasman huippupitoisuus suureni 18 % verrattuna nuoriin, terveisiin koehenkilöihin ( vuotiaisiin). Näiden muutosten ei kuitenkaan katsota olevan kliinisesti merkityksellisiä. Ikä ei vaikuta vildagliptiinin aikaan saamaan DPP-4:n estymiseen. Maksan vajaatoiminta: Vildagliptiinialtistuksessa ei ollut kliinisesti merkittäviä muutoksia (korkeintaan ~30 %) lievää, keskivaikeaa tai vaikeaa maksan vajaatoimintaa (Child-Pugh A-C) sairastavilla koehenkilöillä. Munuaisten vajaatoiminta: Lievää, keskivaikeaa tai vaikeaa munuaisten vajaatoimintaa sairastavien systeeminen vildagliptiinialtistus suureni (C max 8 66 %, AUC %) ja elimistön kokonaispuhdistuma väheni verrattuna potilaisiin, joiden munuaisten toiminta oli normaali. Etniset ryhmät: Saatavissa olevat vähäiset tiedot viittaavat siihen, että rodulla ei ole merkittävää vaikutusta vildagliptiinin farmakokinetiikkaan. Metformiini Imeytyminen Suun kautta otetun metformiiniannoksen jälkeen huippupitoisuus (C max ) saavutetaan noin 2,5 tunnissa. Absoluuttinen hyötyosuus 500 mg metformiinitabletista on terveillä henkilöillä noin %. Suun kautta otetun annoksen jälkeen ulosteisiin päätyi imeytymättömänä n %. Metformiinin imeytyminen suun kautta nautittuna on epätäydellistä ja saturoituvaa. Metformiinin imeytymisen farmakokinetiikan arvellaan olevan epälineaarista. Tavallisilla metformiini-annoksilla ja annosväleillä saavutetaan plasman vakaan tilan pitoisuus tunnin kuluttua ja pitoisuudet ovat yleensä alle 1 mikrog/ml. Kontrolloiduissa kliinisissä tutkimuksissa plasman metformiinihuippupitoisuudet (C max ) eivät ylittäneet edes maksimiannoksilla arvoa 4 mikrog/ml. Ruoka vähentää ja hidastaa hieman metformiinin imeytymistä. 850 mg annoksen jälkeen havaittiin 40 % pienempi seerumin huippupitoisuus, 25 % lasku AUC -arvossa ja 35 minuuttia pidempi aika 11
12 plasman huippupitoisuuden saavuttamisessa. Näiden arvojen pienenemisen kliinistä merkitystä ei tiedetä. Jakautuminen Plasman proteiineihin sitoutuminen on merkityksetöntä. Metformiini jakautuu punasoluihin. Keskimääräinen jakautumistilavuus (V d ) asettui välille litraa. Aineenvaihdunta Metformiini erittyy muuttumattomana virtsaan. Ihmisillä ei ole havaittu mitään metaboliitteja. Eliminaatio Metformiini eliminoituu munuaisten kautta. Metformiinin munuaispuhdistuma on > 400 ml/min, mikä viittaa siihen, että metformiini eliminoituu munuaiskerästen suodatuksen ja tiehyterityksen kautta. Suun kautta nautitun lääkkeen terminaalinen eliminaation puoliintumisaika on noin 6,5 tuntia. Kun munuaisten toiminta on heikentynyt, puhdistuma vähenee suhteessa kreatiniinipuhdistumaan ja siten eliminaation puoliintumisaika pitenee, mikä johtaa plasman suurentuneesiin metformiinipitoisuuksiin. 5.3 Prekliiniset tiedot turvallisuudesta Eucreaksen vaikuttavien aineiden yhdistelmällä on tehty 13 viikkoon asti kestäneitä eläinkokeita. Uusia, yhdistelmään liittyviä toksisia vaikutuksia ei havaittu. Seuraavat tiedot kuvaavat vildagliptiinillä tai metformiinilla erikseen tehtyjen tutkimusten löydöksiä. Vildagliptiini Koirilla havaittiin sydämensisäisten impulssien johtumisen viivästymistä vaikutuksettoman annoksen ollessa 15 mg/kg (7-kertainen ihmisen altistukseen nähden C max :n perusteella). Hiirillä ja rotilla havaittiin alveolaaristen vaahtomaisten makrofagien kertymistä keuhkoihin. Vaikutukseton annos rotille oli 25 mg/kg (5-kertainen ihmisen annostukseen nähden AUC-arvon perusteella) ja hiirille 750 mg/kg (142-kertainen ihmisen altistukseen nähden). Koirilla havaittiin ruoansulatuselimistön oireita, etenkin ulosteiden pehmenemistä, limaisia ulosteita, ripulia ja suurempien annosten yhteydessä verta ulosteissa. Vaikutuksetonta annosta ei tutkittu. Vildagliptiini ei ollut mutageeninen tavanomaisissa genotoksisuutta selvittäneissä in vitro- ja in vivo - tutkimuksissa. Hedelmällisyyttä ja alkion varhaisvaiheen kehitystä rotilla selvittäneissä tutkimuksissa ei tullut esiin näyttöä vildagliptiinin aiheuttamasta hedelmällisyyden, lisääntymiskyvyn tai alkion varhaiskehityksen heikkenemisestä. Alkio- ja sikiötoksisuutta arvioitiin rotilla ja kaniineilla. Rotilla havaittiin aaltomaisten kylkiluumuutosten esiintyvyyden lisääntyneen emon ruumiinpainoparametrien pienenemisen yhteydessä vaikutuksettoman annoksen ollessa 75 mg/kg (10-kertainen ihmisen altistukseen nähden). Kaniineilla havaittiin kehitysviiveisiin viittaavia sikiön painon alenemisia ja luuston muutoksia vain emon vaikean toksisuuden yhteydessä vaikutuksettoman annoksen ollessa 50 mg/kg (9-kertainen ihmisen altistukseen nähden). Pre- ja postnataalista kehitystä selvittävä tutkimus tehtiin rotilla. Löydöksiä todettiin vain annoksilla 150 mg/kg esiintyneen emon toksisuuden yhteydessä, ja niitä olivat painon aleneminen ja ensimmäisen sukupolven jälkeläisten motoristen toimintojen heikkeneminen. Kahden vuoden mittaisessa, rotilla tehdyssä karsinogeenisuustutkimuksessa käytettiin enintään 900 mg/kg annoksia suun kautta (noin 200 kertaa ihmiselle suurimmilla suositelluilla annoksilla aiheutuva altistus). Vildagliptiinistä johtuvaa kasvainten esiintyvyyden lisääntymistä ei havaittu. Toinen kahden vuoden mittainen karsinogeenisuustutkimus tehtiin hiirillä ja siinä käytettiin suun kautta annettavia annoksia, jotka olivat enintään 1000 mg/kg. Rintarauhasen adenokarsinooman esiintyvyyden havaittiin lisääntyneen vaikutuksettoman annoksen ollessa 500 mg/kg (59-kertainen ihmisen altistukseen nähden) ja hemangiosarkooman esiintyvyyden havaittiin lisääntyneen vaikutuksettoman annoksen ollessa 100 mg/kg (16-kertainen ihmisen altistukseen nähden). Näiden 12
13 kasvainten esiintyvyyden lisääntymisen hiirillä ei katsota muodostavan merkittävää riskiä ihmiselle, koska vildagliptiini ja sen pääasiallinen metaboliitti eivät ole genotoksisia, kasvaimia esiintyi vain yhdellä lajilla ja kasvaimia havaittiin vain suurilla systeemisillä altistussuhteilla. Cynomolgus-apinoilla tehdyssä 13 viikon mittaisessa toksisuustutkimuksessa todettiin iholeesioita annoksilla 5 mg/kg/vrk. Niitä esiintyi johdonmukaisesti ääreisosissa (käsissä, jaloissa, korvissa ja hännässä). Annoksella 5 mg/kg/vrk (vastaa suunnilleen ihmisen altistusta 100 mg:n annoksella) havaittiin vain rakkuloita. Ne korjaantuivat hoidon jatkamisesta huolimatta eikä niihin liittynyt histopatologisia poikkeavuuksia. Ihon hilseilyä ja kuoriutumista, rupia ja hännän haavaumia, jotka korreloivat histopatologisten muutosten kanssa, havaittiin annoksilla 20 mg/kg/vrk (noin kolminkertainen altistus ihmisen altistukseen 100 mg:n annoksilla). Hännän nekroottisia leesioita havaittiin annoksella 80 mg/kg/vrk. Annoksella 160 mg/kg/vrk hoidettujen apinoiden iholeesiot eivät korjautuneet 4 viikon lääkkeettömän jakson aikana. Metformiini Perinteisiin toksikologisiin tutkimuksiin, toistuvan annoksen toksisuuskokeisiin, perinnöllisyystoksisuuskokeisiin, karsinogeenisuuskokeisiin ja lisääntymistoksisuuskokeisiin perustuvat ei-kliiniset tiedot metformiinista eivät viittaa mihinkään erityiseen vaaraan ajatellen käyttöä ihmisellä. 6. FARMASEUTTISET TIEDOT 6.1 Apuaineet Tabletin ydin: Hydroksi propyyliselluloosa Magnesiumstearaatti Kalvopäällyste: Hypromelloosi Titaanidioksidi (E 171) Rautaoksidi, keltainen (E 172) Makrogoli 4000 Talkki 6.2 Yhteensopimattomuudet Ei oleellinen. 6.3 Kestoaika 18 kuukautta 6.4 Säilytys Säilytä alkuperäispakkauksessa (läpipainopakkaus). Herkkä kosteudelle. 6.5 Pakkaustyyppi ja pakkauskoko (pakkauskoot) Alumiini/alumiini (PA/Al/PVC/Al) läpipainopakkaus Saatavilla 10, 30, 60, 120, 180 tai 360 kalvopäällysteistä tablettia sisältävissä pakkauksissa. 120 (2x60), 180 (3x60) tai 360 (6x60) kalvopäällysteistä tablettia sisältävät pakkaukset ovat kerrannaispakkauksia. Kaikkia pakkauskokoja tai tablettivahvuuksia ei välttämättä ole myynnissä. 13
14 6.6 Erityiset varotoimet hävittämiselle Ei erityisvaatimuksia. 7. MYYNTILUVAN HALTIJA Novartis Europharm Limited Wimblehurst Road Horsham West Sussex, RH12 5AB Iso-Britannia 8. MYYNTILUVAN NUMERO(T) 9. MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ 10. TEKSTIN MUUTTAMISPÄIVÄMÄÄRÄ 14
15 1. LÄÄKEVALMISTEEN NIMI Eucreas 50 mg/1000 mg kalvopäällysteiset tabletit 2. VAIKUTTAVAT AINEET JA NIIDEN MÄÄRÄT Yksi kalvopäällysteinen tabletti sisältää 50 mg vildagliptiiniä ja 1000 mg metformiinihydrokloridia, joka vastaa 780 mg metformiinia. Täydellinen apuaineluettelo, ks. kohta LÄÄKEMUOTO Kalvopäällysteinen tabletti Tumman keltainen, soikea, kalvopäällystetty, viistoreunainen tabletti. Yhdellä puolella merkintä NVR ja toisella puolella FLO. 4. KLIINISET TIEDOT 4.1 Käyttöaiheet Eucreas on tarkoitettu tyypin 2 diabetes mellituksen hoitoon potilaille, joiden sokeritasapainoa ei saada riittävästi hallintaan potilaan sietämällä suurimmalla suun kautta otettavalla metformiini-annoksella ainoana lääkkeenä tai potilaille, jotka saavat jo vildagliptiinin ja metformiin yhdistelmää erillisinä tabletteina. 4.2 Annostus ja antotapa Aikuiset Potilaan voimassaolevaan metformiiniannokseen perustuen voidaan Eucreas aloittaa joko 50 mg/850 mg tai 50 mg/1000 mg tablettivahvuudella. Tabletit otetaan kahdesti vuorokaudessa, yksi tabletti aamulla ja toinen illalla. Suositeltu vuorokausiannos on 100 mg vildagliptiiniä ja 2000 mg metformiinihydrokloridia. Potilaat, jotka saavat jo vildagliptiiniä ja metformiinia erillisinä tabletteina, voidaan vaihtaa Eucreakselle, joka sisältää saman annoksen kumpaakin vaikuttavaa ainetta. Yli 100 mg:n vildagliptiini-annoksia ei suositella. Vildagliptiinin ja metformiinin käytöstä kolmoishoitona muiden diabeteslääkkeiden kanssa ei ole kliinistä kokemusta. Eucreaksen ottaminen ruokailun yhteydessä tai heti sen jälkeen saattaa vähentää metformiiniin liittyviä ruoansulatuselimistön oireita (ks. myös kohta 5.2). Lisätiedot erityisryhmistä Munuaisten vajaatoiminta Eucreasta ei tulisi käyttää potilaille, joiden kreatiniinipuhdistuma on < 60 ml/min (ks. kohdat 4.3, 4.4 ja 5.2). Maksan vajaatoiminta Eucreasta ei tulisi käyttää potilaille, joilla on maksan vajaatoiminta (ks. kohdat 4.3 ja 5.2). 15
16 Iäkkäät ( 65 -vuotiaat) Koska metformiini erittyy munuaisten kautta ja iäkkäillä potilailla on taipumus munuaistoiminnan heikkenemiseen, Eucreasta saavien iäkkäiden potilaiden munuaisten toimintaa tulisi seurata säännöllisesti (ks. kohta 4.4). Eucreasta ei ole tutkittu yli 75 vuotiailla potilailla, minkä vuoksi Eucreaksen käyttöä tässä potilasryhmässä ei suositella. Lapset (< 18 -vuotiaat) Eucreaksen käyttöä lapsille ja nuorille ei suositella, koska tiedot turvallisuudesta ja tehosta puuttuvat. 4.3 Vasta-aiheet - Yliherkkyys vaikuttaville aineille tai apuaineille - Diabeettinen ketoasidoosi tai diabeettinen prekooma - Munuaisten vajaatoiminta tai munuaisten toimintahäiriö kun kreatiniinipuhdistuma < 60 ml/min (ks. kohta 4.4) - Akuutit tilat, jotka voivat mahdollisesti vaikuttaa munuaistoimintaan, kuten: - kuivuminen, - vakava infektio, - shokki, - suonensisäisesti annettu jodipitoinen varjoaine (ks. kohta 4.4). - Akuutti tai krooninen sairaus, joka voi aiheuttaa kudoshypoksiaa, kuten: - sydämen tai hengityselinten vajaatoiminta, - äskettäin sairastettu sydäninfarkti, - shokki. - Maksan vajaatoiminta - Akuutti alkoholimyrkytys, alkoholismi - Imetys (ks. kohta 4.6) 4.4 Varoitukset ja käyttöön liittyvät varotoimet Yleistä Eucreas ei korvaa insuliinia tarvitsevien potilaiden insuliinihoitoa. Eucreasta ei tulisi käyttää tyypin 1 diabetesta sairastavien potilaiden hoidossa. Maitohappoasidoosi Maitohappoasidoosi on harvinainen mutta vakava aineenvaihdunnallinen häiriö, joka voi aiheutua metformiinin kertymisestä elimistöön. Raportoidut maitohappoasidoositapaukset ovat ilmenneet lähinnä niillä metformiinia saaneilla diabetespotilailla, joilla on ollut merkittävä munuaisten vajaatoiminta. Maksan vajaatoimintapotilailla laktaattipuhdistuma saattaa olla rajoittunutta. Maitohappoasidoosin ilmaantumista voidaan ja tulisi estää arvioimalla muita tilanteeseen liittyviä riskitekijöitä kuten huonossa hoitotasapainossa oleva diabetes, ketoosi, pitkäaikainen paasto, liiallinen alkoholin käyttö, maksan vajaatoiminta sekä kaikki hypoksiaa aiheuttavat tilat (ks. myös kohdat 4.3 ja 4.5). Maitohappoasidoosin diagnoosi Maitohappoasidoosille on ominaista asidoottinen hengenahdistus, vatsakipu ja alilämpöisyys (hypotermia) sekä näitä seuraava kooma. Diagnostisia laboratoriotuloslöydöksiä ovat veren alentunut ph, plasman laktaattipitoisuus yli 5 mmol/l ja lisääntynyt anionivaje sekä laktaatti/pyruvaatti -suhteen suureneminen. Jos metabolista asidoosia epäillään, lääkevalmisteen käyttö on keskeytettävä ja potilas on toimitettava heti sairaalaan (ks. kohta 4.9). Munuaisten vajaatoiminta Koska metformiini erittyy munuaisten kautta, seerumin kreatiniinipitoisuutta on seurattava säännöllisesti: - ainakin kerran vuodessa potilailta, joilla on normaali munuaistoiminta - ainakin kahdesta neljään kertaan vuodessa potilailta, joiden seerumin kreatiniiniarvot ovat normaaliarvojen ylärajalla sekä iäkkäiltä potilailta. 16
17 Munuaisten vajaatoiminta on yleinen ja oireeton iäkkäillä potilailla. Erityistä varovaisuutta on noudatettava tilanteissa, joissa munuaisten toiminta saattaa heikentyä, esim. verenpaine- tai nesteenpoistolääkitystä aloitettaessa, tai kun aloitetaan NSAID -lääkitys. Maksan vajaatoiminta Maksan vajaatoimintaa sairastavia potilaita ei tulisi hoitaa Eucreaksella (ks. kohta 4.3). Maksaentsyymien seuranta Potilailla, jotka saivat kontrolloiduissa kliinisissä lääketutkimuksissa vildagliptiinihoitoa annoksella 100 mg vuorokaudessa, raportoitiin lähinnä oireettomia transaminaasiarvojen suurenemisia vähäisessä määrin (ks. kohta 4.8). Sen vuoksi kliinisessä hoidossa suositellaan rutiiniluonteista maksan toiminnan tutkimista ennen Eucreas-hoidon aloittamista potilaan lähtöarvojen määrittämiseksi ja ajoittain sen jälkeen. Jos potilaan transaminaasiarvot suurenevat, hänen tilaansa on seurattava toisen maksan toimintakokeen avulla löydöksen varmistamiseksi ja tilaa on sen jälkeen seurattava usein tehtävillä maksan toimintakokeilla siihen saakka, kunnes poikkeavuus(det) palautuu(uvat) normaal(e)iksi. Jos potilaan aspartaattiaminotransferaasi- (ASAT) tai alaniiniaminotransferaasiarvot (ALAT) suurenevat kolminkertaisiksi tai suuremmiksi normaaliarvojen ylärajaan nähden (ULN, upper limit of normal), suositellaan Eucreas-hoidon lopettamista. Sydämen vajaatoiminta Kokemus New York Heart Associationin (NYHA) luokan I-II kongestiivista sydämen vajaatoimintaa sairastavien potilaiden hoidosta vildagliptiinillä on vähäistä ja vildagliptiiniä on sen vuoksi käytettävä varoen tällaisille potilaille. Vildagliptiinin käytöstä NYHA-luokan III-IV potilaille kliinisissä tutkimuksissa ei ole kokemusta eikä valmisteen käyttöä näiden potilaiden hoitoon sen vuoksi suositella. Metformiinia ei saa käyttää sydämen vajaatoimintapotilaille, joten Eucreas on vasta-aiheinen tälle potilasryhmälle (ks. kohta 4.3). Ihomuutokset Ei-kliinisissä toksisuustutkimuksissa ilmoitettiin apinoiden raajoissa esiintyneen ihovaurioita, kuten rakkuloita ja haavaumia (ks. kohta 5.3). Vaikka iholeesioiden esiintyvyyden ei havaittu suurentuvan kliinisissä tutkimuksissa, oli tieto vähäistä potilaista, joilla oli diabeettisia ihokomplikaatioita. Sen vuoksi suositellaan diabetespotilaiden hoitoon liittyvää rutiiniluonteista ihomuutosten, kuten rakkuloiden ja haavaumien muodostumisen, seuraamista. Leikkaukset Koska Eucreas sisältää metformiinia, on hoito keskeytettävä 48 tuntia ennen elektiivistä yleisanestesiassa tehtävää leikkausta. Hoitoa ei yleensä tulisi jatkaa ennen kuin 48 tunnin kuluttua leikkauksesta. Jodia sisältävien varjoaineiden käyttö Röntgentutkimuksia varten laskimoon annosteltavat jodia sisältävät varjoaineet voivat aiheuttaa munuaisten vajaatoimintaa. Metformiinin ollessa toinen vaikuttava aine, tulisi Eucreaksen käyttö keskeyttää ennen tällaista tutkimusta tai tutkimuksen alkaessa. Käyttöä ei tulisi jatkaa ennen kuin tutkimuksesta on kulunut 48 tuntia ja silloinkin vasta, kun munuaisten toiminta on tutkittu uudelleen ja todettu normaaliksi (ks. kohta 4.5). 4.5 Yhteisvaikutukset muiden lääkevalmisteiden kanssa sekä muut yhteisvaikutukset Eucreaksella ei ole tehty yhteisvaikutustutkimuksia. Seuraavat tiedot perustuvat yksittäisistä vaikuttavista aineista saatavilla olevaan tietoon. Vildagliptiini Yhteisvaikutusten todennäköisyys samanaikaisesti annettavien lääkevalmisteiden kanssa on vildagliptiinihoidossa vähäinen. Koska vildagliptiini ei ole sytokromi P (CYP) 450 -entsyymin 17
18 substraatti eikä se estä eikä indusoi CYP 450 -entsyymejä, sillä ei todennäköisesti ole yhteisvaikutuksia sellaisten lääkeaineiden kanssa, jotka ovat näiden entsyymien substraatteja, estäjiä tai indusoijia. Suun kautta otettavien diabeteslääkkeiden pioglitatsonin, metformiinin ja glibenklamidin yhdistelmähoidosta vildagliptiinin kanssa tehtyjen kliinisten tutkimusten tulokset eivät ole osoittaneet kliinisesti merkittäviä farmakokineettisiä yhteisvaikutuksia kohderyhmässä. Terveillä koehenkilöillä tehdyt digoksiini (P-glykoproteiinin substraatti) ja varfariini (CYP2C9 substraatti) -lääkeyhteisvaikutustutkimukset eivät ole osoittaneet kliinisesti merkittäviä farmakokineettisiä yhteisvaikutuksia samanaikaisen vildagliptiinin annon yhteydessä. Lääkkeiden yhteisvaikutuksia terveissä koehenkilöissä on tutkittu amlodipiinin, ramipriilin, valsartaanin ja simvastatiinin kanssa. Näissä tutkimuksissa ei havaittu kliinisesti merkittäviä farmakokineettisiä yhteisvaikutuksia samanaikaisen vildagliptiinin annon yhteydessä. Tätä ei ole kuitenkaan tutkittu kohderyhmässä. Tietyt lääkeaineet, kuten tiatsidit, kortikosteroidit, kilpirauhaslääkkeet ja sympatomimeetit, saattavat heikentää vildagliptiinin, kuten muidenkin suun kautta otettavien diabeteslääkkeiden, hypoglykeemistä vaikutusta. Metformiini Yhdistelmät, joita ei suositella Maitohappoasidoosin riski kasvaa akuutissa alkoholimyrkytyksessä (erityisesti paaston, aliravitsemuksen tai maksan vajaatoiminnan yhteydessä) Eucreaksen toisen vaikuttavan aineen, metformiinin, takia (ks. kohta 4.4). Alkoholin ja alkoholia sisältävien lääkevalmisteiden käyttöä tulisi välttää. Kationisesti aktiiviset aineet, jotka eliminoituvat munuaisten tubulussekreetion kautta (esim. simetidiini), voivat aiheuttaa yhteisvaikutuksia metformiinin kanssa kilpaillessaan yhteisistä munuaistubulusten kuljetusmekanismeista ja hidastaa siten metformiinin eliminaatiota, mikä saattaa suurentaa maitohappoasidoosin riskiä. Terveillä vapaaehtoisilla tehty tutkimus osoitti, että simetidiini annoksella 400 mg kahdesti päivässä lisäsi systeemistä metformiinialtistusta (AUC) 50 %:lla. Sen vuoksi sokeritasapainoa on seurattava tarkoin ja annoksen muuttamista suositellun annostuksen puitteissa ja muutoksia diabeteshoitoon on harkittava, kun munuaisten tubulussekreetion kautta eliminoituvia kationisia lääkevalmisteita annetaan samanaikaisesti (ks. kohta 4.4). Laskimoon annosteltavat jodia sisältävät varjoaineet voivat aiheuttaa munuaisten vajaatoimintaa ja johtaa metformiinin kertymiseen ja maitohappoasidoosiriskin suurenemiseen. Metformiinin käyttö tulisi keskeyttää ennen tällaista tutkimusta tai tutkimuksen alkaessa. Käyttöä ei tulisi jatkaa ennen kuin tutkimuksesta on kulunut 48 tuntia ja silloinkin vasta, kun munuaisten toiminta on tutkittu uudelleen ja todettu normaaliksi. Yhdistelmät, joiden käytössä suositellaan varovaisuutta Glukokortikoideilla, beeta-2-agonisteilla ja diureeteilla on luontainen hyperglykeeminen vaikutus. Potilaalle on kerrottava tästä ja veren glukoosipitoisuutta on seurattava useammin, erityisesti hoidon alussa. Eucreaksen annostusta pitää tarvittaessa muuttaa samanaikaisen hoidon aikana ja hoidon päättyessä. Angiotensiinikonvertaasin (ACE) -estäjät voivat pienentää veren glukoosipitoisuutta. Diabeteslääkkeen annosta pitää tarvittaessa muuttaa kyseisten hoitojen aikana ja hoidon päättyessä. 4.6 Raskaus ja imetys Ei ole olemassa tarkkoja tietoja Eucreaksen käytöstä raskaana oleville naisille. Vildagliptiinin osalta eläinkokeet osoittavat reproduktiivista toksisuutta suurten annosten yhteydessä. Metformiinin osalta eläinkokeet eivät ole osoittaneet reproduktiivista toksisuutta. Metformiinilla ja vildagliptiinillä 18
19 tehdyissä eläinkokeissa ei ole ilmennyt todisteita teratogeenisistä vaikutuksista. Sen sijaan sikiötoksisia vaikutuksia on ilmennyt emolle toksisilla annoksilla (ks. kohta 5.3). Mahdollista riskiä ihmisille ei tunneta. Eucreasta ei pitäisi käyttää raskauden aikana. Sekä metformiinia että vildagliptiiniä on osoitettu erittyvän rintamaitoon eläinkokeissa. Ei tiedetä, erittyykö vildagliptiini ihmisen rintamaitoon, mutta metformiini erittyy ihmisen rintamaitoon pieninä määrinä. Sekä metformiiniin liittyvän vastasyntyneen hypoglykemian mahdollisen riskin että vildagliptiinistä puuttuvien, ihmisiin liittyvien tietojen vuoksi Eucreasta ei tulisi käyttää imetyksen aikana (ks. kohta 4.3). 4.7 Vaikutus ajokykyyn ja koneiden käyttökykyyn Tutkimuksia valmisteen vaikutuksesta ajokykyyn tai koneiden käyttökykyyn ei ole tehty. Potilaiden, joilla ilmenee haittavaikutuksena huimausta, on vältettävä ajamista ja koneiden käyttämistä. 4.8 Haittavaikutukset Eucreaksella ei ole tehty terapeuttisia, kliinisiä tutkimuksia. Bioekvivalenssi Eucreaksen ja samaan aikaan annostellun vildagliptiinin ja metformiinin välillä on kuitenkin osoitettu (ks. kohta 5.2). Tässä esitetyt tiedot liittyvät vildagliptiinin ja metformiinin samanaikaiseen annosteluun, kun vildagliptiini lisättiin metformiinihoitoon. Metformiinin lisäämisestä vildagliptiiniin ei ole tehty tutkimuksia. Suurin osa haittavaikutuksista oli lieviä ja ohimeneviä eivätkä ne vaatineet hoidon keskeyttämistä. Haittavaikutusten ja iän, rodun, altistuksen keston tai vuorokausiannoksen välillä ei havaittu yhteyttä. Angioedeemaa on ilmoitettu vildagliptiinin käytön yhteydessä harvinaisina tapauksina yhtä harvoin kuin verrokeilla. Tapauksia ilmoitettiin useammin, kun vildagliptiiniä annettiin yhdistelmänä ACE:n estäjän kanssa. Suurin osa tapauksista oli vaikeusasteeltaan lieviä ja ne hävisivät, kun vildagliptiinihoitoa jatkettiin. Vildagliptiinia kaksoissokkoutetuissa tutkimuksissa yhdistelmähoitona metformiinin kanssa saaneilla potilailla (Taulukko 1) sekä monoterapiana saaneilla potilailla (Taulukko 2) ilmoitetut haittavaikutukset on lueteltu seuraavassa elinjärjestelmittäin ja absoluuttisen esiintymistiheyden mukaan. Taulukossa 3 esitetyt haittavaikutukset perustuvat tietoon, joka on saatavilla metformiinin valmisteyhteenvedosta EU:n alueella. Esiintymistiheydet on määritelty seuraavasti: hyvin yleinen ( 1/10), yleinen ( 1/100, < 1/10), melko harvinainen ( 1/1 000, < 1/100), harvinainen ( 1/10 000, < 1/1 000), hyvin harvinainen (< 1/10 000), tuntematon (koska saatavissa oleva tieto ei riitä arviointiin). Haittavaikutukset on esitetty kussakin yleisyysluokassa haittavaikutuksen vakavuuden mukaan alenevassa järjestyksessä. Taulukko 1 Kaksoissokkoutetuissa tutkimuksissa ilmoitetut haittavaikutukset potilailla, joiden metformiinihoitoon lisättiin 100 mg:n vuorokausiannos vildagliptiiniä verrattuna lumelääkkeeseen ja metformiiniin (N=208) Hermosto Yleinen Yleinen Yleinen Melko harvinainen Ruoansulatuselimistö Yleinen Vapina Päänsärky Huimaus Väsymys Pahoinvointi Kontrolloiduissa kliinisissä tutkimuksissa, joissa tutkittiin 100 mg:n vildagliptiini-vuorokausiannoksen lisäämistä metformiiniin, ei ilmoitettu haittavaikutusten vuoksi tapahtuneita keskeyttämisiä tässä eikä lumelääkkeen ja metformiinin yhdistelmää saaneessa ryhmässä. 19
20 Kliinisissä tutkimuksissa hypoglykemian esiintyvyys oli yleistä potilailla, jotka saivat 100 mg vildagliptiiniä vuorokaudessa yhdessä metformiinin kanssa (1 %) ja melko harvinaista potilailla, jotka saivat lumelääkettä + metformiinia (0,4 %). Vildagliptiiniryhmissä ei ilmoitettu vaikeita hypoglykemiatapauksia. Kliinisissä tutkimuksissa paino ei muuttunut lähtötilanteesta kun metformiiniin lisättiin 100 mg vildagliptiiniä vuorokaudessa (+0,2 kg vildagliptiini ja -1,0 kg lumelääke). Lisätietoa yhdistelmävalmisteen yksittäisistä vaikuttavista aineista Vildagliptiini Taulukko 2 Kaksoissokkoutetuissa tutkimuksissa ilmoitetut haittavaikutukset potilailla, jotka saivat 100 mg:n vuorokausiannoksen vildagliptiiniä monoterapiana (N=1 855) Hermosto Yleinen Huimaus Melko harvinainen Päänsärky Ruoansulatuselimistö Melko harvinainen Ummetus Luusto, lihakset ja sidekudos Melko harvinainen Nivelkipu Infektiot Hyvin harvinainen Ylähengitystieinfektio Hyvin harvinainen Nasofaryngiitti Verisuonisto Melko harvinainen Perifeerinen turvotus Kontrolloiduissa monoterapiatutkimuksissa tutkimuksesta vetäytyminen haittavaikutusten vuoksi ei ollut kokonaisuudessaan yleisempää vildagliptiiniä 100 mg:n vuorokausiannoksina saaneilla (0,3 %) kuin lumelääkettä (0,6 %) tai vertailuvalmisteita (0,5 %) saaneilla. Vertailuvalmistekontrolloiduissa monoterapiatutkimuksissa hypoglykemiaa ilmoitettiin 0,4 %:lla (7/1 1855) vildagliptiinihoitoa 100 mg:n vuorokausiannoksena saaneista potilaista verrattuna 0,2 %:iin (2/1 082) vertailuvalmistetta tai lumelääkehoitoa saaneiden ryhmien potilaista. Vakavia tai vaikeita haittavaikutuksia ei ilmoitettu. ALAT- tai ASAT -arvojen suurenemista yli kolminkertaisiksi normaaliarvojen ylärajaan nähden (suurentuneet arvot vähintään kahdella peräkkäisellä mittauskerralla tai viimeisellä hoidonaikaisella tutkimuskäynnillä tehdyn määrityksen yhteydessä) ilmeni enintään vuoden kestäneissä kontrolloiduissa monoterapiatutkimuksissa 0,3 %:lla vildagliptiiniä 50 mg kerran vuorokaudessa saaneista, 0,9 %:lla vildagliptiiniä 100 mg vuorokaudessa saaneista (kerta-annoksena tai jaettuna annoksiin) ja 0,3 %:lla lumelääkettä saaneista. Nämä transaminaasiarvojen suurenemiset olivat yleensä oireettomia eivätkä ne olleet luonteeltaan eteneviä. Niihin ei myöskään liittynyt kolestaasia eikä keltaisuutta. Kliinisissä tutkimuksissa paino ei muuttunut lähtötilanteesta kun vildagliptiiniä annettiin 100 mg vuorokaudessa monoterapiana (-0,3 kg vildagliptiini ja -1,3 kg lumelääke). Metformiini Taulukko 3 Metformiinin tunnetut haittavaikutukset Aineenvaihdunta ja ravitsemus Hyvin harvinainen B12-vitamiinin imeytymisen heikentyminen ja maitohappoasidoosi* Hermosto 20